**פלורי אינק.** (באנגלית: **Pluri Inc.**), שעד יולי 2022 נקראה **פלוריסטם תרפיוטיק בע"מ** ובקיצור **פלוריסטם**, היא חברת הנדסה ביו-רפואית העוסקת בריפוי תאי, מפתחת ומייצרת תרופות מקור המבוססות על תאים המופקים מהשליה האנושית לאחר הלידה. מרכז החברה נמצא בפארק מת"ם בחיפה.

פלוריסטם הוקמה בשנת 2001 על ידי ד"ר שי מרצקי מהטכניון, הבעלים של פטנט מוגן אשר פותח בשיתוף עם מכון ויצמן למדע ומאפשר לייצר תאים משליה בסביבה תלת־ממדית. החברה החלה להיסחר בבורסת נאסד"ק בשנת 2003 ולאחר מכן הונפקה גם בבורסה לניירות ערך בתל אביב ובבורסת פרנקפורט. באוגוסט 2011 קיבלה החברה מעמד תרופה יתומה מה-FDA לתאי ה-PLX ‏ (PLacental eXpended cells) לטיפול במחלת בירגר. בתחילת שנת 2013 עברה החברה למפעלה החדש, אשר יאפשר טיפול ב-150,000 חולים בשנה לעומת 700 עד אז.

פלוריסטם נמצאת בשלב מתקדם של פיתוח תרופה להיצרות עורקים (PLX-PAD) אשר מכירותיה הצפויות מוערכות על ידי אנליסט מבית ההשקעות "אופנהיימר" בהיקף של עד 1.3 מיליארד דולר. וכן תרופה לתסמונת קרינה חריפה (PLX-R18).
במרץ 2014 קיבלה החברה את אישור ה-FDA האמריקני למפעל לייצור תאי גזע שישמש לניסויים קליניים.

טכנולוגיה
---------

בעזרת הטכנולוגיה מוגנת הפטנטים של פלוריסטם, החברה פיתחה סביבה תלת־ממדית לגידול תאים פעילים שמוצו מן השליה האנושית (תאי PLX). התאים שמבודדים מן השליה (שנחשבת לפסולת רפואית) גדלים בתוך Bioreactor שפיתחה החברה (מתקן המדמה תנאים ביולוגיים מתאימים לגידול רקמה או אורגניזם). הטיפול התאי מבוסס על הזרקת התאים הללו ללא צורך בהתאמה גנטית, כדי לרפא מחלות שונות. התאים הפעילים מפרישים מכלול של חלבונים בהתאם לאותות המתקבלים כתגובה למגוון מחלות. החלבונים מאתחלים תהליך ריפוי עצמי ורגנרציה של רקמות פגועות ומשפרים את מצבו של החולה תוך פעילות חיובית של המערכת החיסונית ויצירת כלי דם.

בניסויים פרה-קליניים שבחנו טיפול בפגיעות שרירים באמצעות תאי הגזע מהשליה, נראה כי ייתכן שסוגים שונים של התאים הפעילים מהשליה שפיתחה פלוריסטם יכולים לשמש לריפוי מגוון סוגים של פגיעות שרירים, כמו פגיעות תאונתיות (במהלך פעילות ספורטיבית, למשל), או פגיעות מכוונות הנגרמות, לדוגמה, כתוצאה מניתוחים שונים. בניסויים פרה-קליניים נוספים נראה השפעת חיובית בשימוש בתאי השלייה לטיפול במחלות המעיים הדלקתיות הקשות, טרשת נפוצה ובנזקי שבץ מוחי. במחקר פרה-קליני מקיף שנערך בשיתוף עם מעבדתו של פרופ' רפאל גורודצקי מביה"ח הדסה בירושלים פותח טיפול תאי חדש המבוסס על תאים נבחרים מתוך השליה (PLX-R18) שבהזרקה פשוטה ללא סיבוכים לתוך השריר מאפשרים טיפול מציל חיים יעיל ביותר ב תסמונת קרינה חריפה, מחקר שנמשך בשיתוף פעולה עם מרכזי מחקר אחרים בגרמניה וארצות הברית.

החברה נמצאת בשלבים קליניים מתקדמים בניסויים בטרשת עורקים חמורה בגפיים תחתונות, שבר בצוואר הירך ותסמונת קרינה חריפה מסכנת חיים ועידוד רגנרציה של מח עצם פגוע.

במאי 2020 הודיעה כי שימוש בטכנולוגיות החברה עשוי להוות טיפול בנגיף הקורונה.

בינואר 2022 פלוריסטם ותנובה הודיעו על הקמת חברה משותפת לייצור בשר מתורבת.

קישורים חיצוניים
----------------

* אתר האינטרנט הרשמי של פלורי
* פלורי, ברשת החברתית פייסבוק
* פלורי, ברשת החברתית אקס (טוויטר)
* פלורי, ברשת החברתית LinkedIn
* פלורי, סרטונים בערוץ היוטיוב
* ראיון מצולם עם מנכ"ל החברה, אתר ביזפורטל
* אתר למנויים בלבד אורי תומר, משרד הביטחון האמריקאי יממן ניסוי בטיפול של פלוריסטם לקרינה; המניה מזנקת, באתר TheMarker‏, 16 באוגוסט 2017
* פלורי אינק. באתר הבורסה לניירות ערך בתל אביב
* פלורי אינק. באתר "מאיה"

* פלורי אינק. באתר גלובס
* פלורי, באתר Crunchbase (באנגלית)
* מידע עסקי על חברת פלורי באתרים Yahoo! Finance • MarketWatch • CNN Money • Bloomberg Business (באנגלית)
* פלורי, בגוגל פיננסים

* פלורי, באתר Crunchbase (באנגלית)
* פלורי, באתר EDGAR של הודעות ל-SEC (באנגלית)

הערות שוליים
------------

1. 1 2 3 4 5  פלורי אינק.: נתונים כספיים באתר מאי"ה.
2. ↑  ואדים סבידרסקי, פלוריסטם קיבלה מעמד תרופת יתום למחלת ברגר בארה"ב, באתר TheMarker‏, 25 באוגוסט 2011
3. ↑  סתיו שירייב,באופנהיימר שווריים על פלוריסטם, ביזפורטל
4. ↑  Elena Gaberman, Lena Pinzur, Lilia Levdansky, Maria Tsirlin, Mitigation of Lethal Radiation Syndrome in Mice by Intramuscular Injection of 3D Cultured Adherent Human Placental Stromal Cells, **PLOS ONE** 8, 2013-06-18, עמ' e66549 doi: 10.1371/journal.pone.0066549
5. ↑  טל שחף, המבורגר הזהב: האם שיתוף הפעולה בין פלוריסטם ותנובה ישנה את שוק הבשר המתורבת? ניתוח, באתר Tech12

| מניות מדד תל אביב טק-עילית |
| --- |
| (נכון ל-7 בפברואר 2018) |
| 

|  |
| --- |
| אבוג'ן • או.אר.טי.טכנולוגיות • אודיוקודס • אופקו הלת' • אורביט • אורמד • אורמת טכנולוגיות • אינטק פארמה • אירונאוטיקס • אלביט מערכות • אלוט • אלומיי • אלרון • א.מ.ת. מיחשוב • אנלייט • אנרג'יקס • אקסלנז • ארד • ארית תעשיות • בונוס ביוגרופ • ביוטיים • ביוליין • בריינסוויי • ברנמילר • גילת רשתות לווין • קבוצת דוראל אנרגיה • וואן טכנולוגיות • חילן • טאואר סמיקונדקטור • טלדור • טלרד • יוניטרוניקס • כלל ביוטכנולוגיה • לייבפרסון • מג'יק תעשיות תוכנה • מזור רובוטיקה • מטומי • מטריקס • מיטרוניקס • מלם תים • נובה • נייס • ננו דיימנשן • סאנפלאואר • סאפיינס • סומוטו • סיירן • סינאל • פוינטר • פורמולה מערכות • פורסייט • פלורי • פרוטליקס • פריון נטוורק • פריורטק • קומפיוג'ן • קמהדע • קמטק • רדהיל |

 |